open-index/open-wikipedia-markdown huggingface dataset:
Strato AG

**Strato AG** er et tysk Telekom-selskap som tilbyr internett-løsninger og som har sitt hovedkvarter i Berlin. Selskapet ble grunnlagt i 1997, og er en underavdeling av Deutsche Telekom. Selskapet har avdelinger i Tyskland, Frankrike, Spania og Nederland, har mer enn 2 millioner kunder og fire millioner domener. Strato AG er Europas nest største internettleverandør etter United Internet AG.

## Eksterne lenker
* hjemmeside
Hans Erik Folkeseth

**Hans Erik Folkeseth** (født 1989 i Halden, Østfold) er en norsk styrkeløfter, som konkurrerer for Halden Styrkeidrettslag.

## Nasjonale resultater og meritter i styrkeløft

### NM i styrkeløft

## Referanser
USENIX

**USENIX**  Association is the Advanced Computing Systems Association er en amerikansk stiftelse, med hovedkvarter i Berkeley, California. Stiftelsen ble grunnlagt i 1975 under navnet Unix Users Group, med fokus primært på studium og utvikling av Unix og Unix-liknende systemer. I juni 1977 ble stiftelsen informert av en advokat fra AT&T Corporation at den ikke kunne bruke ordet UNIX, da dette var et merkenavn av Western Electric. Dette førte til at den endret navnet til USENIX. Den har senere vokst til å bli en respektert organisasjon blant utøvere, utviklere og forskere innen operativsystemer.

## Referanser


## Eksterne lenker
*USENIX: The Advanced Computing Systems Association
Sakstjønna

**Sakstjønna** er en innsjø i Namsos kommune i Trøndelag. Den ligger sør for Salvatnet, og har utløp til Salvatnet gjennom Eidelva. Hovedtilløpet er Sakselva, som munner ut i nordøst.

## Referanser
Copy-on-write

**Copy-on-write**, også kalt **implisitt deling** eller *shadowing*, er en teknikk for ressurshåndtering som blir benyttet innenfor programmering for effektivt å implementere en kopi-operasjon på modifiserbare ressurser. Dersom en ressurs blir duplisert, men ikke modifisert, er det ikke nødvendig å skape en ny ressurs; ressursen kan deles mellom kopien og originalen. Modifikasjoner må fortsatt skape en kopi, herav teknikken: Kopiering er utsatt til den første skriveoperasjon. På denne måten er det mulig å betydelig redusere ressursene som forbrukes på umodifiserte kopier, mens det fortsatt blir en viss ressursbruk på ressursmodifiserende operasjoner.

## Referanser
Pool (informatikk)

Et **pool** eller **grunnlag** er innen informatikken navnet på en mengde med systemressurser som er klare til å tas i bruk, snarere enn å bli hentet til bruk på et senere tidspunkt. I denne sammenhengen kan systemressurser referere til fildeskriptorer (som er utenfor prosessen) eller objekter (som er innenfor prosessen). En pool-klient sender forespørsler om en ressurs, utfører de ønskede operasjoner og returnerer ressursen etterpå. Ressursen returneres til pool’en istendentfor å bli frigjort og gå tapt. 

## Referanser
Lala Kara Mustafa Pasja

**Lala Kara Mustafa Pasja** eller **Lala Mustafa Pasja** (født ca 1500 i Bosnia, død 7. august 1580) var en osmansk general og, for en kort stund, storvesir. Hans ærestittel «lala» står for *sultanens tutor*; han var i lengre tid personlig lærer for sultan Suleiman I den stores sønner.

Mustafa ble beryktet for sin grusomhet mot nedkjempede fiendtlige styrker.

## Biografi
### Bakgrunn
Mustafa ble antagelig født nær Glasinacplatået i Bosnia, som lillebroren til Deli Husrev Pasja, som synes å ha hjulpet ham til en rask militær karriere.

### Beleiringen av Malta
Lala Mustafa var blitt beylerbey av Damaskus og deretter femte vesir, da han i 1565 fikk overkommandoen for de osmanske landstyrker under beleiringen av Malta. Dette var en usedvanlig blodig og nådeløs beleiring. Ved at Maltas forsvarere ikke bare sto imot, men også beseiret de muslimske tyrkerne, ble en av de mest feirede begivenheter i sin samtid, og markerte for Europa at tyrkerne ikke var uovervinnelige.

### Erobringen av Kypros
Senere var han lederen av de osmanske landstyrker som i 1570–71 erobret Kypros fra Republikken Venezia.  noe som kan anskueliggjøres med den behandling han gav Marcantonio Bragadin, den venetianske forsvarer av Famagusta. Han lot ham flå levende - selv om han først hadde lovet ham fritt leide hvis han overgav byen til tyrkerne. Først hadde han skåret av Bragadin ører og nede så snart han kapitulerte. Så holdt ham han i fangenskap under tortur, og tilbød ham nåde hvis han konverterte til islam. Etter 13 dager uten at Bragadin konverterte, ble han flådd og liket kvartert. Likdelene ble fordelt blant hand offiserer. Dødstorturen sa han var straffen for at Bragadin skulle ha myrdet en konvoi muslimske pilegrummer på vei til Mekka.

Hans invasjon og brutale behandling av de venetianske ledere på Kypros førte til at pave Pius V fikk brakt i stand en katolske koalisjon mot osmanene, som førte til slaget ved Lepanto i 1571.

### Senere virke
I 1578 anførte han et osmansk felttog mot Georgia og Persia.

Fra 28. april til sin død 7. august 1580 var han storvesir for Det osmanske rike. Han er begravet på gårdsplassen til Eyüp Sultan-moskeen i Istanbul. Hans grav ble tegnet av den osmanske arkitekt Sinan.

Lala-Mustafa-Pasja-moskeen er oppkalt etter ham.

## Litteratur
*
* Ernle Bradford: *Der Schild Europas*. Ullstein, ISBN 3-548-34912-9 (aus dem Englischen, Titel der Originalausgabe *The Great Siege: Malta 1565*).
*Tim Pickles. *Malta 1565: Last Battle of the Crusades*. Osprey Campaign Series #50, Osprey Publishing, 1998.
*Stephen C. Spiteri: *The Great Siege: Knights vs. Turks, 1565*.  Malta, The Author, 2005.
*E. Hamilton Currey: *Sea-Wolves of the Mediterranean*. London, 1910.
*U. Foglietta: *The Sieges of Nicosia and Famagusta.* Waterlow, London, 1903.

## Referanser
Stortinget i 1848

**Det 12. ordentlige Storting** satt sammen fra 1. februar til 26. august 1848.

## Stortingsvalget
1847 var året for dyrtid i Europa, en medvirkende årsak til revolusjonene som brøt ut i Frankrike og Tyskland i 1848. I Norge fantes det en opposisjon mot regjeringens politikk i form av bondeopposisjonen, men den hadde ikke noe fast program eller store reformkrav. Ludvig Kristensen Daa hadde i sin bok *Varsko* fra 1846 spådd at Stortinget i 1848 ville bli fredeligere og mer regjeringsvennlig enn det forrige.

Ved valgene høsten 1847 ble det valgt 48 embetsmenn, 40 bønder og 14 handelsmenn og håndverkere. Ludvig Kristensen Daa ble valgt fra Søndre Bergenhus amt, men valget ble underkjent som et forsøk på å omgå grunnloven, ettersom Daa var bosatt i Christiania.

## Stortinget og februarrevolusjonen

Mens Stortinget var samlet kom meldingen om februarrevolusjonen i Paris til Christiania. Alt to dager etter at nyheten var kjent bragte *Morgenbladet* en artikkel som oppfordret til «handling og beslutning, ikke snakken frem og tilbake». Artikkelen ble oppfattet som nærmest revolusjonær, og regjeringsvennlige studenter holdt pipekonsert foran redaktør Stabells hus. 26. april fremla opposisjonens ledere (Fauchald, Ueland, Johnsen, Krogness og Stabell) et forslag til en adresse til kongen, hvor de beskyldte regjeringen for å være en minoritetsregjering som ikke tok hensyn til folkeviljen. Dette var en åpen mistillitserklæring hvor det også ble truet med bevilgningsnektelser hvis ikke kongen endret sammensetningen av regjeringen. Adresseforslaget ble så voldsomt angrepet i de regjeringsvennlige avisene at opposisjonen fikk kalde føtter og lot saken drøye så lenge under komitébehandlingen at den aldri kom til avstemning.

I det hele tatt valgte Stortinget å komme regjeringen i møte i mange av de sakene som hadde blitt vedtatt i 1845, men som hadde fått sanksjonsnektelse. Dette lyktes ikke for Veiloven og Lensmannsloven, som fortsatt ble nektet sanksjon selv om ordlyden var blitt endret. Bondeopposisjonen viste seg fremdeles illiberal i flere spørsmål; for eksempel stemte den imot opphevelse av Jødeparagrafen og mot regjeringens forslag om statsrådenes adgang til å delta i Stortingets forhandlinger.

Blant lovene som ble vedtatt av dette Stortinget var Lov om almueskolevesenet i kjøpstedene, som regulerte de offentlige skolene i byene, og Botsfengselsloven, som var en reform av fengselsvesenet, ved at det skulle opprettes egne fengsler for forbrytere, som hittil hadde vært anbragt i straffanstalter sammen med ikke-forbrytere.

Først etter at Stortinget var oppløst skulle radikalismen som var utløst av februarrevolusjonen finne utløp i form av Thranitterbevegelsen, som begynte å organisere seg mot slutten av 1848. Bernt A. Nissen mener dette Stortinget med dets mislykkede «mistillitsadresse» representerer avslutningen av en epoke i norsk politikk, ettersom frontene på senere storting ble klarere og opposisjonen mer programmessig utbygd.

## Referanser


## Litteratur
* Bernt A. Nissen: *Vårt folks historie*, bind VI. Oslo: Aschehoug, 1964
* Ernst Sars: *Norges politiske historie 1814–1885*. Kristiania: Oscar Andersens bogtrykkeri, 1904
Ruslan Abışov

**Ruslan Ibrahim oglu Abıshov** (født 10. oktober 1987) er en aserbajdsjansk fotballspiller som spiller for den aserbajdsjanske klubben Inter Baku.

## Landslaget
5. september 2009 fikk han sin første landskamp for  mot Finland. 18. november 2009 scoret han sitt første landslagsmål for  mot Tsjekkia.

## Referanser


## Eksterne lenker
*
Smøla Billag

Smøla Billag var et rutebilselskap som ble stiftet i 1957 under navnet Smøla Bil- og Båtlag A/S. Navnet ble endret til Smøla Billag i 1964.

Ved oppstarten overtok selskalet bilmateriell og rutekonsesjon etter Jens E. Sætran som hadde drevet rutetrafikk på Smøla siden 1946. Det ble startet rutekjøring til Kristiansund med fjerne over Straumen fra 29. juli 1957. 

De neste åra bygde selskapet ut rutenett som omfattet hele Smøla med personruter fram til Straumen ferjekai. Gods- og melkebilene fulgte ferja til og fram Kristiansund. Hovedrutene på Smøla gikk på vest- og østsida av øya (Ottesen m.fl. 2001).

I 1978 hadde Smøla Billag 26 ansatte. Vognparken bestod av 12 busser, 5 lastebiler og 4 kombinert person- og godsvogner.

I 1979 overtok Smøla Billag Edøy-ruta fra Odd Moe og en rute fra Veidholmen Fiskesamvirke (Ottesen m.fl. 2001).

Vognparken til Smøla Billag var kjenneregnet av fargene lys grå nederst, rødt midtbelte, gult vindusfelt (ikke på godsbilene) og mørk grønt tak. Etter 1970 ble også taket lakkert rødt. 

1. januar 1987 ble Smøla Billag fusjonert med Kristiansund-Frei Billag og Nordre Nordmøre Billag. Det nye selskapet fikk navnet Nordmøre Trafikkselskap (NTS).

## Litteratur

* Innstilling om rutebilstrukturen i Møre og Romsdal : fra en komite nedsatt av fylkesutvalget 5. desember 1970 : innstillingen er avgitt 16. november 1973 (1973). Molde: Fylkesutvalget.
* Ottesen, H., Hjermann, L., Høsteng, A. K., Vollstad, K., Haugen, K. R., & Skudal, S. (2001). Rutebilnæring under omstilling 1965-2000. Molde: TL Møre og Romsdal.
* Torvik, A. I. (2000). Om samferdsel i Møre og Romsdal: Møre og Romsdal fylkesbåtar 1920-1995 : Del 2: Samfunn og ferdsel (Vol. D. 2). Molde: Møre og Romsdal fylkesbåtar.

## Noter
Badavi Guseynov

**Badavi Ruslanovich Guseynov** (født 11. juli 1991) er en aserbajdsjansk fotballspiller som spiller for den aserbajdsjanske klubben FK Qarabağ Ağdam.

## Referanser


## Eksterne lenker
*
Til It Happens to You

«**Til It Happens to You**» er en låt spilt inn av den amerikanske sangartisten Lady Gaga. Hun skrev også låten med Diane Warren for dokumentarfilmen *[[The Hunting Ground]]* fra 2015, som handler om voldtekstkulturen på universiteter i USA.

En uoffisiell innspilling av låten ble lagt ut på internett etter filmens premiere på Sundance filmfestival i januar 2015, mens Interscope Records ga ut den offisielle versjonen på strømmetjenester 18. september 2015. Filmens regissør og produsent var på utkikk etter innflytelsesrike musikere som kunne skrive en sang til filmen, og musikkonsulent Bonnie Greenberg tok kontakt med Warren. Plateprodusent Nile Rodgers hjalp Gaga og Warren i opptaksprosessen.

«Til It Happens to You» er en universell sang om tap som spesielt trekker frem konsekvensene av seksuelle overgrep. Gaga synger låten med strengeinstrumenter i bakgrunnen. Sangteksten oppfordrer lytterne til å stå i voldtektsofferets sko og forsøke å forstå hva de går gjennom.

Catherine Hardwicke regisserte en video til låten som skildrer ulike tilfeller av vold mot kvinner og seksuelle overgrep. Musikkvideoen viser også voldtektsofrene i kjølvannet av overgrepene, samt hvordan de finner trøst i hverandre. Deler av inntektene gikk til organisasjoner som støtter voldtektsofre.

Sangen gjorde det godt kommersielt og lå på 95.-plass på ''Billboard'' Hot 100 i USA. Warren vant en Primetime Emmy Award for beste tekst og melodi under den 68. Primetime Emmy Award-utdelingen, og låten ble blant annet nominert til en Grammy Award og Oscar for beste sang.

## Referanser


## Eksterne lenker
*
*
Hans Martin Arnesen

**Hans Martin Arnesen** (født 29. juni 1939) er en norsk styrkeløfter og vektløfter, som konkurrerer for Idrettslaget Kraftsport. I perioden 1979-1983 konkurrerte han for Kristiansand Atletklubb.

Arnesen startet med vekttrening sommeren 1957. Lillestrøm Atletklubb var nettopp nedlagt og noen karer trente med vekter utendørs, omtrent der hvor Skedsmohallen ligger i dag. Men sommeren ville jo ta slutt, så fem av dem, inklusiv Arnesen, stiftet derfor Idrettslaget Kraftsport, 10. juli 1957, og leide treningslokale. På 1960-tallet og 1970-tallet drev Arnesen med vektløfting, før han på 1980-tallet satset på styrkeløft.

Arnesen er utdannet ingeniør og bedriftsøkonom. På slutten av 1980-tallet startet han egen bedrift og drev den til han pensjonerte seg. Oppstart av egen bedrift medførte noen år uten idrettskonkurranser, men han kom i gang igjen med styrkeløft i 1995. 

Som 70-åring gjorde han comeback i vektløfting, og på sin 73-årsdag ble han første nordmann over 70 år til å løfte mer enn sin egen kroppsvekt over hodet i støt. I en alder av 77 år er han fortsatt aktiv i begge idrettene.

## Resultater og meritter i styrkeløft

### Veteran-NM i styrkeløft

**Veteran-Nordisk i styrkeløft**

### Veteran-EM i styrkeløft

### Veteran-VM i styrkeløft

## Resultater og meritter i vektløfting

### Junior-NM i vektløfting

### Veteran-NM i vektløfting

## Referanser
Tidskompleksitet

Innenfor informatikken er **tidskompleksiteten** til en algoritme en kvantifisering av det tidsrom som tar å kjøre algoritmen som en funksjon av lengden på strengen som representerer innmating. Tidskompleksiteten til en algorime er vanligvis uttrykt gjennom stor O-notasjonen uten koeffisienter og lavere ordens begreper. Uttrykt på denne måten er den beskrevet som en asymptote, ettersom innmatingens størrelse går mot uendelig. For eksempel, hvis tiden det tar for en algoritme på alle innmatinger av størrelse *n* er  for enhver *n* (større enn *n<sub>0</sub>*), er den asymptotiske tidskompleksiteten lik O(*n*3).

Noen eksempler på tidskompleksitet er:
* Konstant tid
* Logaritmisk tid
* Polylogaritmisk tid
* Sub-lineær tid
* Lineær tid
* Kvasilineær tid
* Sub-kvadratisk tid
* Polynomisk tid
* Superpolynomisk tid
* Kvasi-polynomisk tid
* Subeksponentiell tid
* Eksponentiell tid
* Faktoriell tid
* Dobbel-eksponentiell tid

## Se også
* NP-komplett
Tutak

**Tutak** er en by med 31 790 innbyggere (2015) i den tyrkiske provinsen Ağrı. Den ligger nord for Patnos, sør for Eleşkirt, øst for Hamur og vest for Karayazı og Malazgirt.

## Referanser
Norsk forening for ubemannede luftfartøy (UAS Norway)

**Norsk forening for ubemannede luftfartøy (UAS Norway)** er en norsk interesseorganisasjon for private og offentlige bedrifter og organisasjoner relatert til droner.

Det vedtektsfestede formålet er å være en nøytral og uavhengig organisasjon med det formål å fremme utvikling og sikker anvendelse av ubemannede luftfartøy i Norge, og arbeide for gode rammevilkår innenfor dette virksomhetsområdet og være kontaktpunkt mot myndigheter nasjonalt og internasjonalt.

Organisasjonen er basert i Kristiansand. Daglig leder er Anders William Depui Martinsen.

## Referanser


## Eksterne lenker
* Nettside
Nedre Telemark prosti

**Nedre Telemark(en) prosti** var et prosti i Agder bispedømme fra 1843 til 2006.

## Historikk
Nedre Telemark og Bamble prosti ble i 1843 delt i *Nedre Telemark prosti* og Bamble prosti:

I 1868 ble Skien prestegjeld skilt ut og dannet et eget Skien prosti. Nedre Telemark prosti lå under Agder bispedømme inntil 1941, så under det kortvarige Skien bispedømme 1942-46, deretter tilbake under Agder fra 1947. Fra 1. januar 2005 ble navnet på bispedømmet endret til Agder og Telemark bispedømme. 1. januar 2006 opphørte prostiet og ble delt mellom Aust-Telemark og Vest-Telemark prostier. Seljord prestegjeld ble overført til Vest-Telemark prosti mens øvrige ble lagt til Aust-Telemark prosti. Nedre Telemark prosti bestod av følgende; Holla (og Helgen), Lunde (og Flåbygd) Bø, Sauherad (og Nes), Seljord (Flatdal og Åmotsdal) og Heddal.

## Prestegjeld
Nedre Telemark bestod fra starten av følgende prestegjeld:
* Solum
* Holla
* Bø
* Sauherad
* Heddal
* Skien (i 1868 til Skien prosti)

## Referanser
Patnos

**Patnos** er en by med 124 762 innbyggere (2015) i den tyrkiske provinsen Ağrı. Den ligger nord for Adilcevaz, sør for Tutak, sørvest for Hamur, øst for Malazgirt og vest for Erciş.

## Referanser
Eleşkirt

**Eleşkirt** er en by med 35 548 innbyggere (2015) i den tyrkiske provinsen Ağrı. Den ligger nord for Tutak, nordøst for Karayazı, sør for Sarıkamış, sørøst for Horasan og vest for Ağrı.

## Referanser
Hamur

**Hamur** er en by med 19 721 innbyggere (2015) i den tyrkiske provinsen Ağrı. Den ligger nord for Erciş, sør for Ağrı, øst for Tutak og vest for Taşlıçay.

## Referanser
Diyadin

**Diyadin** er en by med 43 947 innbyggere (2015) i den tyrkiske provinsen Ağrı. Den ligger nord for Muradiye, sør og vest for Doğubeyazıt, og øst for Taşlıçay.

## Referanser
Doğubeyazıt

**Doğubeyazıt** er en by med  innbyggere (2015) i den tyrkiske provinsen Ağrı. Den ligger nord for Çaldıran og Iran, sør for Iğdır og Aralık, og øst for Diyadin.

## Referanser


## Eksterne lenker
*
Hans Grade

**Hans Gustav Bernhard Grade** (født 17. mai 1879, død 22. oktober 1946) var en tysk luftfartspioner.

Hans Grade ble født i Köslin, Pommern. Den 28. oktober 1908 gjennomførte han den første vellykkede flyvning over tysk jord i en trippeldekker av sin egen konstruksjon i Magdeburg.

Et år senere, den 30. oktober 1909 flyr han en ny endekker og vant han 40&nbsp;000 Reichsmark "Lanz-Preis der Lufte" for det første tyske fly som fløy et  "8"-tall med et tysk fly med tysk motor rundt to master plassert 1&nbsp;000 meter fra hverandre.

I 1910 etablerte han den første luftfartsskole i Tyskland.

En Grade endekker gjennomførte Tysklands første luftpost da piloten Pentz fløy fra Bork til Bruck i februar 1912 med en liten postsekk i fanget. Selv om hans forsøk var vellykkede, ble ikke Grades fly like berømte som mange andre av europeisk design, og dette er årsaken til at relativt få ble bygget.

I 1921 etablerte han en bilfabrikk "Grade Automobilwerke AG" som produserte små, 2-seters personbiler.

Den lille flyfabrikken som ble grunnlagt overlevde ikke Versaillestraktaten i 1919 som forbød flybygging i Tyskland. Hans ekstraordinære konstruksjon av en bil uten girboks stod ikke i mot de etablerte konstruksjoner.

Grade Automobilwerke AG ble nedlagt i 1927 på grunn av økonomiske problemer. Etter den nazistiske overtakelse i 1933 prøvde Grade uten hell å utvikle en nytt «folkefly»,*Volksflugzeug* og i 1934 utførte han forskningsprosjekter for tyske flyprodusenter.

Den 14. mai 1939 fløy han på nytt sin opprinnelige endekker fra 1909, da 30 år gammelt, på Tempelhof Flyplass en strekning på over 550 meter for å feire sin seksti-årsdag.

Hans Grade døde i 1946 i en alder av 67 i Borkheide.

## Referanser


## Eksterne lenker
* 
* 
*  Hans Grade i den tyske nasjonalbiblioteket katalog
*  Biografi av Hans Grade (tysk) 
*  Hans Grade Museum
*  Hans Grade - 1909 flight kurs og tidslinje fra Hans-Grade-Oberschule, Berlin (tysk)
Totalförsvarets forskningsinstitut

**Totalförsvarets forskningsinstitut** (**FOI**) er et svensk statlig oppdragsfinansiert forskningsinstitutt som sorterer under Försvarsdepartementet. Det har 930 ansatte, herunder fysikere, kjemikere, sivilingeniører, samfunnsvitere, matematikere, filosofer, jurister, økonomer og IT-teknikere.

Mandatet til FOI er å utføre forskning, utvikling samt utredninger til støtte for totalforsvaret samt for nedrustning, ikke-spredning og internasjonal sikkerhet. Videre skal FOI utføre oppdrag for Försvarsexportmyndigheten og kan også ha andre oppdragsgivere, selv utenlandske. FOI skal dessuten fremme samarbeid mellom militær og sivil forskning samt mellom nasjonal og internasjonal forskning.

FOI ble opprettet 1. januar 2001 gjennom en sammenslåing av Flygtekniska försöksanstalten og Försvarets forskningsanstalt. Instituttet har hovedkvarter i Kista og anlegg i Grindsjön, Linköping og Umeå.

## Referanser


## Eksterne lenker
* Nettside
Borkheide

**Borkheide** er et sted  og en kommune i Tyskland, i Landkreis Potsdam-Mittelmark i Brandenburg, mellom byene Beelitz og Bad Belzig. Kommunen har 1&nbsp;850 innbyggere (2012) og administreres som en del av Amt Brück, som har et sete i den nærliggende byen Brück.

## Referanser


## Eksterne lenker
*
Nils Kjetil Sande

**Nils Kjetil Sande** (født 6. juli 1977) er en norsk strongman og styrkeløfter, som konkurrerer for henholdsvis Kristiansand Strong Team og Kristiansand Atletklubb. Han har fem ganger vunnet Norges sterkeste mann -105 kg (2008, 2010, 2011, 2017 og 2018), og han har én gang kommet på andreplass (2009). Han har også vunnet *[[Singapore]]s sterkeste mann*.

Sande startet med styrkeløft i 2004, og rundt 2008 startet han å konkurrere også i strongman. Han viste seg raskt å være et stort strongmantalent, og allerede i sin første deltakelse i Norges sterkeste mann -105 kg stod han øverst på pallen. De tre påfølgende årene vant han én sølvmealje og to gullmedaljer.

## Resultater og meritter i strongman

## Referanser
Sigfrid Axel Nylander

**Sigfrid Axel Nylander** (1891–1946) var en svensk-norsk NS-funksjonær. Han var partiets organisasjonssjef og leder av Nasjonal Samlings statistiske kontor.

Nylander ble født i Gävle i Sverige som sønn av Emil Salomon Nylander og Hedvig Katarina. Han utdannet seg som ingeniør og immigrerte til Norge i 1917. Han gikk inn i Nasjonal Samling i 1934. Senere ble han utnevnt til leder for Nasjonal Samlings Transportkontor.

Det var Nylander som utarbeidet «Spørreskjema for jøder i Norge», som ble brukt til å registrere alle jøder i Norge i 1942. Han fikk trykket totalt  eksemplarer, og hver jødisk person skulle fylle ut tre eksemplarer, som gikk til Sikkerhetspolitiet, NS' statistiske kontor og stedets politimester.

Han ble gift i 1919 med Inger Therese (f. Sonne) (1898–1975).

## Referanser
Krøllen (Oslo)

**Krøllen** eller **Stabellkroken** var et smug som gikk fra det som nå er Egertorget, til Lille Grensen, omtrent parallelt med Tostrupgården.

Smuget forsvant da det som nå er Karl Johans gate, og som tidligere het *Østre Gade*, ble opparbeidet vestover mot Slottet.

## Kilder
* 
* 
*
Landkreis Bergstraße

**Kreis Bergstraße** er en landkreis i Regierungsbezirk Darmstadt, i den tyske delstaten Hessen. Den er tilknyttet byregionene Rhein-Main og Rhein-Neckar.

Kretsen ble opprettet 1938 da de tidligere kretsene Bensheim og Heppenheim ble slått sammen. 

## Byer og kommuner

## Referanser


## Eksterne lenker
*
Vognmannsgangen (Oslo)

**Vognmannsgangen** var en gate på Vaterland i Oslo. Den gikk mellom Vognmannsgata og Repslagergangen.

Gaten fantes fortsatt tidlig på 1950-tallet, men gateløpet forsvant med saneringen av området i 1950- og 1960-årene.

## Referanser
London Fire Brigade

**London Fire Brigade** (**LFB**) er brannvesenet i Stor-London. LFB er Storbritannias nest største brannvesen, etter Scottish Fire and Rescue Service, og det femte største i verden (etter brannvesenene i Tokyo, New York City og Paris). LFB har  ansatte og 103 brannstasjoner.

I 2016 fikk LFB sin første kvinnelige sjef da  ble utnevnt til Fire Commissioner.

## Distinksjoner

Kilde: 

## Referanser


## Eksterne lenker
*
Defragmentering

**Defragmentering** er en prosess innen filsystemer som reduserer mengden med fragmentering. Dette skjer ved å fysisk omorganisere innholdet i et masselagringsmedium, som brukes til å lagre fragmenter av datafiler, slik at de kommer til å utgjøre sammenhengende regioner.

Prosessen prøver også å skape større regioner med ledig plass ved å bruke datakompaktisering på de samlede fragmenter. Enkelte verktøy for defragmentering prøver også å legge de minste filene i en enkelt katalog samlet, slik at de ofte aksesseres i sekvens.

## Referanser


## Eksterne lenker
* The Big Windows 7 Defragmenter Test Test av populære defragmenteringsverktøy
Tater tots

**Tater tots** er et måltidstilbehør laget av frityrstekte, revede poteter. De er sprø og sylinderformet. Navnet kommer fra det degenererte varemerket Tater Tots registrert av Ore-Ida, en avdeling i H. J. Heinz Company.

## Historie
Produktet ble skapt i 1953 da grunnleggerne av Ore-Ida, F. Nephi Grigg og Golden Grigg, forsøkte å finne noe å gjøre med slintrene fra oppkuttede poteter. De hakket opp potetslintrene, tilførte mel og krydder, og presset deretter massen gjennom hull og kuttet av biter av blandingen. Produktet ble første gang tilbudt i butikker i 1956.

Opprinnelig var produktet svært billig. Ifølge markedsføringsforelesninger ved Iowa State University, ville folk først ikke kjøpe produktet fordi det tilsynelatende ikke hadde noen verdi. Da prisen ble satt opp, begynte folk å kjøpe det. I dag konsumerer amerikanere ca. 70 millioner pund med tater tots årlig.

## Referanser
Barbinae

se egen seksjon

**Barbinae** er en underfamilie av karpefisker. Taksonomien for denne gruppen er ikke fullt ut utarbeidet og i stadig endring. Det finnes en norsk betegnelse: Barber på en lignende underfamilie med det vitenskapelige navnet *Barbini*.

****** Slekt *[[Acrossocheilus]]* Oshima, 1919
****** Slekt *[[Anchicyclocheilus]]* Li & Lan, 1992
****** Slekt *[[Balantiocheilos]]* Bleeker, 1860
****** Slekt *[[Barbodes]]* Bleeker, 1859
****** Slekt *[[Barbus]]* Cuvier & Cloquet, 1816
****** Slekt *[[Carasobarbus]]* Karaman, 1971
****** Slekt *[[Clypeobarbus]]* Fowler, 1936
****** Slekt *[[Dawkinsia]]* Pethiyagoda, Meegaskumbura & Maduwage, 2012
****** Slekt *[[Desmopuntius]]* Kottelat, 2013
****** Slekt *[[Diptychus]]* Steindachner, 1866
****** Slekt *[[Eechathalakenda]]* Menon, 1999
****** Overstamme *[[Enteromius]]* Cope, 1867
****** Slekt *[[Haludaria]]* Pethiyagoda, 2013
****** Slekt *[[Kalimantania]]* Banarescu, 1980
****** Slekt *[[Luciobarbus]]* Heckel, 1843
****** Slekt *[[Mesopotamichthys]]* Karaman, 1971
****** Slekt *[[Neobarynotus]]* Bănărescu, 1980
****** Slekt *[[Oliotius]]* Kottelat, 2013
****** Slekt *[[Oreichthys]]* Smith, 1933
****** Slekt *[[Oreinus]]* McClelland, 1838
****** Slekt *[[Pao]]* Kottelat, 2013
****** Slekt *[[Pethia]]* Pethiyagoda, Meegaskumbura & Maduwage, 2012
****** Slekt *[[Pseudobarbus]]* Smith, 1841
****** Slekt *[[Puntigrus]]* Kottelat, 2013
****** Slekt *[[Puntius]]* Hamilton, 1822
****** Slekt *[[Sahyadria]]* Raghavan, Philip, Ali & Dahanukar, 2013
****** Slekt *[[Schizopyge]]* Heckel, 1847
****** Slekt *[[Schizothorax]]* Heckel, 1838
****** Slekt *[[Sinocyclocheilus]]* Fang, 1936
****** Slekt *[[Striuntius]]* Kottelat, 2013
****** Slekt *[[Systomus]]* McClelland, 1838

## Referanser


## Kilder
* Diversity of Barbinae fishes in southern Europe with description of a new genus and a new species (Cyprinidae), PG Bianco - Italian Journal of Zoology, 1998 - Taylor & Francis
* Description of a new cyprinid fish of the subfamily Barbinae from China, GH Cui, ZY Li - Acta Zootaxonomica Sinica, 1984
* The study on phylogeny of the sinocyclocheiline fishes (Cypriniformes: Cyprinidae: Barbinae) X Shan, P Yue - Zoological research/" Dong wu xue yan jiu" bian ji …, 1993 - europepmc.org
* de Graaf, Martin; Megens, Hendrik-Jan; Samallo, Johannis & Sibbing, Ferdinand A. (2007): Evolutionary origin of Lake Tana's (Ethiopia) small *Barbus* species: indications of rapid ecological divergence and speciation. *[[Animal Biology (journal)|Anim. Biol.]]* **57**(1): 39-48.  (sammendrag)

## Eksterne lenker
*
Powder Puff Derby (1947)

***Powder Puff Derby*** var navnet på en årlig transkontinental konkurranse for kvinnelige piloter, innstiftet i 1947. I de neste to årene ble det kalt "Jacqueline Cochran All-Woman Transkontinental Air Race" (AWTAR). Det ble kalt "*Powder Puff Derby*" med henvisning til løpet i 1929 Women's Air Derby av humoristen og luftfartstalsmannen Will Rogers, et navn som vant gjenklang og ledet til boktittel 

I 1977 på grunn av økende kostnader, forsikringspremier, og redusert firna-sponsing kom konkurransen til opphør, etter tretti år. Et minneløp, Air Race Classic fortsatte tradisjonen med kvinner piloter.

## Eksterne lenker
* Powder Puff Race
Dataskrubbing

**Dataskrubbing** er en teknikk for feilkorreksjon som kjører som en bakgrunnsoppgave og periodisk inspiserer dataminnet eller lagringsmedia på leting etter feil, deretter retter de  oppdagede feil ved å bruke redundante data i form av forskjellige sjekksummer eller kopier av data. Teknikken reduserer sannsynligheten for at korrigerbare feil vil akumuleres, og føre til ukorrigerbare feil.

## Eksterne lenker
* ''Soft Errors in Electronic Memory''
Øyeblikksbilde

Innenfor informatikk er et **øyeblikksbilde** (engelsk: *snapshot*) tilstanden til et datasystem på et bestemt tidspunkt. Begrepet blir brukt som en analogi til fotografiet. Det kan referere til en aktuell kopi av tilstanden til et system eller til en kapabilitet som besørges av visse systemer.

## Referanser


## Eksterne lenker
* = Understanding and exploiting snapshot technology for data protection, Part 1: Snapshot technology overview
Pokémon Puzzle League

***Pokémon Puzzle League*** er et puzzlespill til Nintendo 64 utviklet av Nintendo Software Technology og utgitt av Nintendo. Det ble først utgitt i Nord-Amerika i september 2000, og så i Europa i mars 2001, og var det første spillet i ''Pokémon''-serien som ble produsert for det nordamerikanske markedet (og ikke det japanske). Det er hittil ett av bare to spill i serien som er basert på ''Pokémon''-animen, med Ash Ketchum og andre rollefigurer fra animen i spillform (det andre spillet er *[[Pokémon Yellow]]*). Spillet ble utgitt på Virtual Console for Wii i mai 2008 i Nord-Amerika og Europa.

## Referanser
Linux Foundation

**Linux Foundation** er en ideell organisasjon og en teknologibasert bransjeorganisasjon som har til formål å fremme, beskytte og videreutvikle samarbeidet om utviklingen av Linux. Organisasjonen ble grunnlagt i 2007 gjennom en sammenslåing av Open Source Development Labs og Free Standards Group. Den sponser arbeidet til skaperen av Linuxkjernen, Linus Torvalds, og blir støttet av ledende selskaper som Fujitsu, Hewlett-Packard, IBM, Intel, NEC, Oracle Corporation, Qualcomm og Samsung og av utviklere over hele verden.

## Referanser


## Eksterne lenker
*
Billy Bush

**William Hall «Billy» Bush** (født 13. oktober 1971) er en amerikansk programleder på radio og fjernsyn. Han ledet det riksdekkende radioprogrammet *The Billy Bush Show* og fjernsynsserien *[[Access Hollywood]]*, og var medprogramleder for den tredje timen av *[[The Today Show]]*.

## Referanser


## Eksterne lenker
* 
* 
*
National Telecommunications and Information Administration

**National Telecommunications and Information Administration** (**NTIA**) er et amerikansk føderalt forvaltningsorgan under Handelsdepartementet som gir faglige råd til regjeringen om bruk av telekommunikasjon, internett og det elektromagnetiske spekteret med hensyn til USAs økonomiske og teknologiske utvikling, og om regulering av telekommunikasjonsbransjen.

Frem til 1. oktober 2016 forvaltet NTIA rollen som overordnet myndighet over organisasjonen Internet Corporation for Assigned Names and Numbers.

## Referanser


## Eksterne lenker
* Nettside
Public Technical Identifiers

**Public Technical Identifiers** (**PTI**) er et organ under Internet Corporation for Assigned Names and Numbers (ICANN) med ansvar for overordnet forvaltning av IP-adresser og toppnivådomener, oppgaver som tidligere ble utført av Internet Assigned Numbers Authority (IANA). PTI er registrert i California som en ideell organisasjon tilknyttet ICANN.

PTI ble opprettet i 2016 i forbindelse med at det amerikanske Handelsdepartementet ved National Telecommunications and Information Administration ikke fornyet sin kontrakt med IANA da den utløp 1. oktober 2016.

## Referanser


## Eksterne lenker
* Nettside
Michal Kováč

**Michal Kováč** (1930–2016) var en slovakisk politiker i Tsjekkoslovakia og i Slovakia. Han var Slovakias president fra 1993 til 1998.

## Bakgrunn
Kováč var utdannet økonom fra Bratislavas økonomiske universitet og var bankøkonom i kommunisttiden. Han var ansatt ved Státní banka československá og i andre banker. Som sådan tilbragte han noen år i London og på Cuba i 1960-årene. Under «normaliseringen», det vil si årene etter Prahavåren i 1968, ble han gjenstand for en viss forfølgelse.

### Etter kommunismens fall
Fra fløyelsrevolusjonen i 1989 og til 1991 var han finansminister i Slovakias delstatsregjering. Han var representant i Tsjekkoslovakias føderale parlament fra 1990, og i juni 1992 etterfulgte han Alexander Dubček som parlamentspresident. I dette vervet var han en av arkitektene bak Tsjekkoslovakias deling 1. januar 1993.

Han var presidentkandidat for Folkepartiet – Bevegelsen for et demokratisk Slovakia (HZDS) og ble valgt den 2. mars 1993 av Nasjonalrådet til landets første president. Han kom straks deretter i konflikt med HZDS' partileder Vladimír Mečiar, noe som bidro til dennes fall fra statsministerembedet 11, mars 1994 etter et mistillisforslag vant flertall. Den 16. mars utnevnte Kováč en ny regjering under Jozef Moravčík. Men ved nyvalgene 30. september/1. oktober 1994 ble Mečiars HZDS atter det sterkeste partiet, og Mečiar ble igjen statsminister.

I 1995 ble Mečiar-Kováč-konflikten intensifisert da *Bevegelsen for et demokratisk Slovakia* kansellerte Kováčs (formelle) medlemskap i partiet. I august 1995 ble Kováčs sønn, som var blitt siktet for finansielle forbrytelser av tyske myndigheter (beskyldningene mot ham ble senere frafalt), tilsynelatende kidnappet og ført til Østerrike. Presidenten, opposisjonspartiene og en østerriksk domstol beskyldte den slovakiske etteretningstjeneste (SIS) og regjeringen for å ha organisert borføringen. Etterforskningen som den nye lederen for etterretningstjenesten, Mitro, og det slovakiske politiet gjennomførte etter at Meciars regime var brutt sammen mot slutten av 1999, bekreftet at SIS hadde medvirket ved denne kidnappingen, men det slovakiske rettsvesen nektet å ta opp til doms seken mot de mistenkte bakmennene, på grunn av det amnesti (også kalt «egen-amnestiet») som Vladimir Meciar hadde utferdiget 3. mars 1998.

Kováčs valgperiode utløp 2. mars 1998. Hans kandidatur til det første direktevalget av slovakisk president i 1999 mislyktes. Etter dette var han lite synlig i slovakisk politikk; han fremtrådte bare ved noen rent symbolske begivenheter.

## Referanser
Schönfeldts gränd

**Schönfeldts gränd** er en gate i Gamla stan i Stockholm. Den går mellom Stora Nygatan og Mälartorget og har fått sitt navn fra dommer i kommerskollegium Greger von Schönfeldt. Gaten fikk sitt nåværende navn 1885.

## Historikk

På Petrus Tillaeus kart fra 1733 kalles gatedelen mellom Stora Nygatan og Lilla Nygatan for *Schönfeltz gr*. Omkring 1670 kjøpte Greger von Schönfeldt en eiendom fra 1630-tallet her og fikk utført en stor om- og tilbygging, trolig etter tegninger av Jean de la Vallée. I huset finnes en stor festsal som kom til på denne tiden. Den regnes som et av Stockholms fineste barokkrom fra andre halvdel av 1600-tallet. 

I 1778 ble huset kjøpt av Vetenskapsakademien og fra slutten av 1820-tallet hadde Jernkontoret sin virksomhet her. Nåværende eier er Moderaterna, som har sitt hovedkvarter i huset.

## Se også
* Schönfeldtska huset
* Gater og torg i Gamla stan

## Referanser


## Litteratur
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. side 51-52. Libris 7269073. ISBN 91-38-90777-1
*Bedoire, Fredric (2012) [1973]. *Stockholms byggnader: arkitektur och stadsbild (5).* Stockholm: Norstedt. side 44. Libris 12348272. ISBN 978-91-1-303652-6

## Eksterne lenker
*
Lineær-TV

**Lineær-TV** er et retronym som beskriver TV-sendinger sendt på tradisjonelle TV-kanaler, der TV-kanalen og distributørene bestemmer hvilket innhold som skal sendes, og når det skal sendes. I Norge står NRK, TV 2, TVNorge og TV3 for brorparten av lineær-TV-sendingene. Populære TV-medier som ikke er lineær-TV i Norge er NRK TV, TV 2 Play og VGTV i tillegg til internasjonale medier som Netflix.

Etter tusenårsskifte har strømmetjenester endret nordmenns TV-vaner og linær-tv mister seere, særlig blant unge.

## Se også
* Strømming

## Referanser
Grammostola rosea

***Grammostola rosea*** (handelssnavn **rød chilener**) er en middelsstor fugledderkopp fra Sør-Amerika. Den er svært lite aggressiv og ikke spesielt giftig, og er derved en av de vanligste, om ikke den vanligste, fugledderkoppen blant terrarieentusiaster. Den er kvelds- og nattaktiv, og i dens naturlige leveområde er den observert å grave tunneler og ganger der den holder til.

Fargen på ryggskjold og ytre skjelett er brun til gråsvart. I tillegg er den dekket av lange hår som både fungerer som følehår og forsvar. Når edderkoppen føler seg truet, vil den gni det bakerste beinparet mot bakkroppen, og sparke en liten sky av hår mot det den oppfatter som en trussel. Disse hårene er irriterende og kan gi allergiske reaksjoner. Dekkhårene kommer i to distinkte fargevarianter; Brun og rød. De to variantene kalles henholdsvis brun- og rød fase.

## Synonymer
Arten har blitt beskrevet flere ganger og vært flyttet mellom forskjellige slekter og har på den måten fått et større antall taksonomiske synonymer:

*[[Citharoscelus kochii]]* F. O. P.-Cambridge, 1899
*[[Phrixotrichus spatulata]]*
*[[Citharoscelus spatulatus]]* Pocock, 1903
*[[Grammostola argentinense]]* Strand, 1907
*[[Grammostola argentinensis]]* Strand, 1907
*[[Grammostola cala]]* Chamberlin, 1917
*[[Grammostola spathulata]]* Schiapelli & Gerschman, 1962
*[[Grammostola spatulata]]* F. O. P.-Cambridge, 1897
*[[Grammostola spatulatus]]* Smith, 1986
*[[Eurypelma rosea]]* Ausserer, 1871
*[[Eurypelma spatulatum]]* F. O. P.-Cambridge, 1897
*[[Lasiodora rosea]]* C. L. Koch, 1850
*[[Mygale rosea]]* Walckenaer, 1837
*[[Mygale rubiginosa]]* Nicolet, 1849

Noe av forvirringen skyldes at flere av *[[Grammostola]]*-artene er ganske like. Særlig arten *[[Grammostola porteri|G. porteri]]* likner, og det er mulig at en del av dyrene som i dag er i handelen som *G. rosea* faktisk er *G. porteri*.

## Referanser


## Eksterne lenker
*
The Girl on the Train

***The Girl on the Train*** er en amerikansk thriller fra 2016, regissert av Tate Taylor. Manuset ble skrevet av Erin Cressida Wilson, og filmen er basert på romanen *[[Piken på toget]]* av Paula Hawkins. Emily Blunt, Rebecca Ferguson, Haley Bennett, Justin Theroux, Luke Evans, Allison Janney, Édgar Ramírez og Lisa Kudrow spiller hovedrollene i filmen. Innspillingen ble satt i gang 4. november 2015 i New York.

*The Girl on the Train* hadde verdenspremière i London 20. september 2016, kinopremière i USA 7. oktober og skal etter planen ha kinopremière i Norge 25. november 2016. Filmen fikk blandet kritikk, men Blunt fikk mye ros for rolleskildringen sin. Hun ble nominert til en Screen Actors Guild Award og en British Academy Film Award (BAFTA-pris) for rollen.

## Handling
Rachel Watson (Emily Blunt) er en alkoholiker som skilte seg fra ektefellen Tom (Justin Theroux) etter at han var utro. Hver dag tar hun forstadsbanen til jobben, og hver dag betrakter hun et ungt par, Scott og Megan Hipwell (Luke Evans og Haley Bennett), som bor i et hus toget passerer. En morgen vitner hun til noe sjokkerende utenfor togvinduet som forandrer alt.

## Medvirkende
* Emily Blunt som Rachel Watson
* Haley Bennett som Megan Hipwell
* Rebecca Ferguson som Anna Boyd
* Justin Theroux som Tom Watson
* Luke Evans som Scott Hipwell 
* Allison Janney som Detective Sgt. Riley
* Édgar Ramírez som Dr. Kamal Abdic
* Lisa Kudrow som Martha
* Laura Prepon som Cathy

## Referanser


## Eksterne lenker
*
Thaden T-2

**Thaden T-2** var et amerikansk fire-seters fly fra 1920-tallet, bygget av Thaden Metal Aircraft Company i San Francisco, California.

Thaden Metall Aircraft Company ble stiftet av Herbert von Thaden, en tidligere pilot og tekniker i «United States Army Signal Corps».  Selskapet ble dannet for å arbeide med å utvikle det første amerikanske metallfly, en 150 Hk Comet-motor.

## Referanser
Harpe bru

**Harpe bru** er en veibro som ble åpnet 17. desember 2016 i Sør-Fron i Gudbrandsdalen. Den inngår i ny trase av E6 på strekningen Frya-Sjoa, del av E6 Biri-Otta-prosjektet. Broen krysser Lågen sør for Harpefoss og er 324 meter lang.

Det ble tidlig i planleggingsfasen bestemt at broen skulle ha maks to pilarer i elva fordi broen ligger i gyteområdet til storørret. For å til dette falt valget på en extradosed bru som er en hybrid av skråkabelbru og bjelkebru (kjørebanen bæres både av kablene og av bjelken) og tåler i tillegg lange spenn. Spennet mellom de to tårnene i elva er på 100 meter. Brobjelken er stivere enn på en tradisjonell skråkabelbro. Den har lavere tårn og slakere vinkel på kablene. For spare vekt ble det brukt en lett vulkansk pimpstein som tilslag i betongen. Broen er det eneste av sitt slag i Skandinavia. På verdensbasis er det knapt 70 slike broer. 

Harpe bru har fire kjørefelt og bredden er 20,7 meter. Mellom kantbjelkene er bredden 20,5 meter. Tårnene går 16 meter over brodekket. Mellom pilarene i elva er det 100 meter. Harpe bru har fått navnet sitt fra beliggenheten og ikke minst fordi kablene danner en harpeform.

## Referanser
Øla bru

**Øla bru** er en veibro i Nord-Fron i Gudbrandsdalen. Den inngår i den nye traseen for E6 på strekningen Frya-Sjoa i E6 Biri-Otta-prosjektet. Broen krysser elva Øla sør for den sørlige portalen til Teigkamptunnelen og er 85 m. Brua ble åpnet 17. desember 2016. Det er en såkalt platebro med fire kjørefelt og bredden er 17,5 meter.

## Referanser
Vinstersletta bru

**Vinstersletta bru** er en veibro i Nord-Fron i Gudbrandsdalen. Den inngår i ny trase av E6 på strekningen Frya-Sjoa, del av E6 Biri-Otta-prosjektet. Broen krysser elva Vinstra i Lomoen og har en lengde på 129 m. Den ble åpnet 17. desember 2016. Det er en såkalt platebro. Broen har fire kjørefelt og bredden er 18,5 meter.

## Referanser
Øyom bru

**Øyom bru** er en veibro i Nord-Fron i Gudbrandsdalen. Den inngår i ny trasé av E6 på strekningen Frya-Sjoa, som inngår i E6 Biri-Otta-prosjektet. Broen krysser Svartholebekken i Ruste, som ligger sørøst for Lomoen, og er 12 m lang. Broen ble tatt i bruk 17. desember 2016 da hele strekningen åpnet. Det er en såkalt platebro. Broen har to kjørefelt og bredden er 14,5 meter.
## Referanser
Digor

**Digor** er en by med 24 041 innbyggere (2015) i den tyrkiske provinsen Kars. Den ligger nord for Tuzluca, nordøst for Kağızman, sør og øst for Kars, og vest for Armenia.

## Referanser


## Eksterne lenker
*
Paul Hjulstad

**Paul Sigvard Hjulstad** (født 18. november 1894 på Inderøy, død 25. september 1971) var maler, industriarbeider og ordfører i Inderøy 1946–1947; for Arbeiderpartiet.  

Han gikk på Sund folkehøgskole 1912–13.
Han arbeidet som maler; fra 1935 av hadde han også fast jobb ved Sundnes fabrikker og arbeidet som maler mellom sesongene på fabrikken. 

Han satt i kommunestyret 1923, 1935, og i formannskapet fra 1938. Han var medlem av en rekke kommunale utvalg, og formann i flere av dem. Han var leder av styret for aldersheimen på Straumen 1962–64.
Han hadde også flere verv i fagforeningen ved Sundnes, og i Arbeiderpartiet. Blant annet var han delegat til Arbeiderparti-landsmøtene i 1948, 1949 og 1953.

Han var ugift.

## Referanser
Sverdfegerbakken (Oslo)

**Sverdfegerbakken** eller **Sværtfeierbakken** var en relativt bratt bakke i Christiania, ved en knaus omtrent der Frimurerlosjen står, helt i nordre del av Nedre Vollgate. Knausen er senere sprengt bort.

Bakken sies som oftest å være oppkalt etter generalkrigskommisær Ditlev Johan Sverdfeger, som på 1700-tallet eide Marselienborg, senere kalt Grünings løkke. Mot dette har det vært hevdet at den kan være oppkalt etter våpensmed Wentzel Freimann.

## Referanser


## Kilder
* 
* 
* 
* 
* Historier.no om Nedre Vollgate
Ninety-Nines

**Ninety-Nines**, på norsk «Nittini» eller «Ni og nitti», er en internasjonal organisasjon for kvinnelige piloter, basert i USA, som har til hensikt å fremme profesjonelle muligheter for kvinner innen flyvning og luftfart. Organisasjonen ble formelt stiftet den 2. november 1929 ved flyplassen Roosevelt Field i delstaten New York for at kvinnelige piloter skal støtte og fremme hverandre. Alle de 117 kvinnelige piloter som hadde pilotsertifikat på denne tiden, ble invitert, og gruppen fikk navn etter de 99 kvinnene som var til stede eller uttrykte interesse i å opprette en slik gruppe.

Den første lederen var Opal Kunz, amerikansk flypioner og tidlig feminist, og organisasjonen ble dannet i hennes hjem. I et brev datert 1929, uttrykte hun at «Alle amerikanske jenter bør inspireres til å lære å fly, til å utvikle ferdigheter, og vi bør forberede oss på det strålende arbeidet som venter innen luftfart.» Organisasjonen ble opprettet ni år etter at kvinnelig stemmerett ble innført i USA. Blant andre kjente deltakere ved stiftelsen av Ninety-Nines var Amelia Earhart, Fay Gillis Wells, Nancy-Bird Walton, Betty Gillies, Louise Thaden, Ruth Nichols, Phoebe Omlie, Mary Goodrich Jenson, og andre.

Margaret Thomas «Tommy» Warren mener at hun kan ha vært det yngste medlemmet som var med på å stifte organisasjonen, for hun var kun 17. Warren var ikke til stede ved det første møtet på Long Island i oktober 1929, men hun dro til New York med Frances Harrell for det andre møtet den 14. desember i hjemmet til Opal Kunz, og ble utpekt til å representere Texas.

Per 2025 har organisasjonen oppimot 8000 medlemmer fordelt mellom 27 regioner i store deler av verden. Det internasjonale hovedkvarteret, som ligger i Oklahoma City i Oklahoma, ble opprettet i 1975 og kraftig utvidet i 1988. Her ligger også organisasjonens museum for kvinnelige piloter. Det har bibliotek, fotosamling, muntlig historie i form av film, og samlinger fra kjente kvinnelige piloter som Amelia Earhart, Louise Thaden, Matilde Moisant og andre.

## Referanser


## Eksterne lenker
* Ninety-Nines, Inc., offisielt nettsted
*
Grønlandskroken (Oslo)

**Grønlandskroken** var en gate på Grønland i Oslo. Den gikk fra sørsiden av Grølands torg ved Tomtebryggen og hadde, som navnet sier, et krokete løp før den gikk nesten rett østover til Bekkegata (Tøyenbekken). Sør for vestenden, der det hadde vært trelastboder, kom fra 1911 Kjøtthallen. Mye av gateløpet forsvant i mellomkrigstiden.

## Referanser
Kjørem bru

**Kjørem bru** er en veibro i Nord-Fron i Gudbrandsdalen. Den inngår i E6 på strekningen Frya-Sjoa, som ble bygget ut som ledd i E6 Biri-Otta-prosjektet. Broen krysser fylkesvei 2522 og Dovrebanen rett vest for tettstedet Kvam, mellom Kvam og Sjoa. Broen er 193 m lang og åpnet 17. desember 2016. Det er en såkalt bjelkebru. Broen har fire kjørefelt og bredden er 18,5 meter.

## Referanser
Gulltjønn bru

**Gulltjønn bru** er en veibro i Sør-Fron i Gudbrandsdalen. Den inngår i ny trasé av E6 på strekningen Frya-Sjoa, del av E6 Biri-Otta-prosjektet. Broen ligger rett utenfor den sørlige (østlige) portalen til Hundorptunnelen og fører nye  over fylkesvei 2522, som følger deler av den tidligere E6-traseen. Broens lengde er 68 m. Den ble åpnet 17. desember 2016. Det er en såkalt platebro. Broen har to kjørefelt og bredden er 11,5 meter.

## Referanser
Diskvolum

Innenfor operativsystemer er et **diskvolum** eller en **logisk disk** betegnelsen på et tilgjengelig lagringsområde innenfor et filsystem, typisk (men ikke nødvendigvis) i form av en partisjon på en harddisk. Selv om et diskvolum kan være forskjellig fra fysiske harddisker, kan det aksesseres innenfor operativsystemets logiske grensesnitt. Et diskvolum er likevel ikke det samme som en partisjon.

## Eksterne lenker
* Microsofts artikkel om Hard Links and Junctions